CELEX: 32018D1669
Language: mt
Date: 2018-11-06 00:00:00
Title: Deċiżjoni ta' Implimentazzjoni tal-Kummissjoni (UE) 2018/1669 tas-6 ta' Novembru 2018 li tħassar id-Deċiżjoni 2006/80/KE li tagħti ċerti Stati Membri d-deroga prevista fl-Artikolu 3(2) tad-Direttiva tal-Kunsill 92/102/KEE dwar l-identifikazzjoni u r-reġistrazzjoni tal-annimali (notifikata bid-dokument C(2018) 7239)

8.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 278/28
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1669
         tas-6 ta' Novembru 2018
         li tħassar id-Deċiżjoni 2006/80/KE li tagħti ċerti Stati Membri d-deroga prevista fl-Artikolu 3(2) tad-Direttiva tal-Kunsill 92/102/KEE dwar l-identifikazzjoni u r-reġistrazzjoni tal-annimali
         
            
               (notifikata bid-dokument C(2018) 7239)
            
         
         (It-testi biċ-Ċek, bil-Franċiż, bit-Taljan, bil-Portugiż, bis-Slovakk u bis-Sloven biss huma awtentiċi)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2008/71/KE tal-15 ta' Lulju 2008 dwar l-identifikazzjoni u r-reġistrazzjoni tal-ħnieżer (1), u b'mod partikolari l-Artikolu 3(2) tagħha,
         Billi:
         
                     (1)
                  
                  
                     Id-Direttiva 2008/71/KE tistabbilixxi r-rekwiżiti minimi għall-identifikazzjoni u r-reġistrazzjoni tal-ħnieżer.
                  
               
                     (2)
                  
                  
                     Skont l-Artikolu 3(1) tad-Direttiva 2008/71/KE, l-Istati Membri jeħtieġu jiżguraw li l-awtorità kompetenti jkollha lista aġġornata tal-azjendi kollha li jżommu l-annimali koperti b'dik id-Direttiva u li jinsabu fit-territorju tagħhom.
                  
               
                     (3)
                  
                  
                     L-Artikolu 3(2) tad-Direttiva 2008/71/KE jagħti l-possibilità li l-Istati Membri jiġu awtorizzati li jeskludu mil-lista tal-azjendi meħtieġa mill-Artikolu 3(1) ta' dik id-Direttiva, il-persuni fiżiċi li jrabbu ħanżir wieħed għall-użu jew għall-konsum personali tagħhom, sakemm dak l-annimal ikun soġġett għall-kontrolli stabbiliti f'dik id-Direttiva qabel kwalunkwe moviment.
                  
               
                     (4)
                  
                  
                     Id-Deċiżjoni tal-Kummissjoni 2006/80/KE (2) tawtorizza lir-Repubblika Ċeka, lil Franza, lill-Italja, lill-Portugal, lis-Slovenja u lis-Slovakkja biex japplikaw id-deroga issa prevista fl-Artikolu 3(2) tad-Direttiva 2008/71/KE fir-rigward tal-azjendi b'ħanżir wieħed.
                     Ir-Repubblika Ċeka, Franza, l-Italja, il-Portugal, is-Slovenja u s-Slovakkja kkonfermaw li ma għadhomx japplikaw id-deroga prevista fl-Artikolu 3(2) tad-Direttiva 2008/71/KE fir-rigward tal-azjendi b'ħanżir wieħed.
                  
               
                     (5)
                  
                  
                     Għaldaqstant, jenħtieġ li d-Deċiżjoni 2006/80/KE titħassar.
                  
               
                     (6)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni 2006/80/KE titħassar.
         
         
            Artikolu 2
            Din id-Deċiżjoni hija indirizzata lir-Repubblika Ċeka, lir-Repubblika Franċiża, lir-Repubblika Taljana, lir-Repubblika Portugiża, lir-Repubblika tas-Slovenja u lir-Repubblika Slovakka.
         
         
            Magħmul fi Brussell, is-6 ta' Novembru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 213, 8.8.2008, p. 31.
         
            (2)  Id-Deċiżjoni tal-Kummissjoni 2006/80/KE tal-1 ta' Frar 2006 li tagħti ċerti Stati Membri d-deroga prevista fl-Artikolu 3(2) tad-Direttiva tal-Kunsill 92/102/KEE dwar l-identifikazzjoni u r-reġistrazzjoni tal-annimali (ĠU L 36, 8.2.2006, p. 50).